b"\n_START_ARTICLE_\nKarl R\xc3\xa0dek\n_START_SECTION_\nInfantesa\n_START_PARAGRAPH_\nR\xc3\xa0dek va n\xc3\xa9ixer a Lemberg, aleshores part d'\xc3\x80ustria-Hongria (avui Lviv, a Ucra\xc3\xafna), amb el nom de Karol Sobelsohn, en el si d'una fam\xc3\xadlia jueva lituana; el seu pare, Bernhard, que treballava en una oficina de correus, va morir quan Karl encara era petit. Va adoptar el cognom Radek del seu personatge preferit, Andrzej Radek, de l'obra Syzyfowe prace ('El treball de S\xc3\xadsif', 1897) de Stefan \xc5\xbberomski._NEWLINE_R\xc3\xa0dek es va unir al partit Socialdemocr\xc3\xa0cia pel Rene de Pol\xc3\xb2nia i Litu\xc3\xa0nia (SDKPiL) el 1904, i va participar en la revoluci\xc3\xb3 de 1905 a Vars\xc3\xb2via, on va ser el responsable del diari del partit, el Czerwony Sztandar."